Document ID: 32012R1265

IZVEDBENA UREDBA KOMISIJE (EU) št. 1265/2012
z dne 17. decembra 2012
o spremembi Izvedbene uredbe (EU) št. 837/2012 glede najmanjše aktivnosti pripravka 6-fitaze, ki jo proizvaja Aspergillus oryzae (DSM 22594), kot krmni dodatek za perutnino, odstavljene pujske, prašiče za pitanje in svinje (imetnik dovoljenja DSM Nutritional Products)
(Besedilo velja za EGP)
EVROPSKA KOMISIJA JE -
ob upoštevanju Pogodbe o delovanju Evropske unije,
ob upoštevanju Uredbe Evropskega parlamenta in Sveta (ES) št. 1831/2003 z dne 22. septembra 2003 o dodatkih za uporabo v prehrani živali (1), zlasti člena 13(3) Uredbe,
ob upoštevanju naslednjega:
(1)
Uporaba pripravka 6-fitaze (EC 3.1.3.26), ki jo proizvaja Aspergillus oryzae (DSM 22594) in ki spada v kategorijo dodatkov „zootehnični dodatki“, je bila z Izvedbeno uredbo Komisije (EU) št. 837/2012 (2) dovoljena za deset let kot krmni dodatek za perutnino, odstavljene pujske, prašiče za pitanje in svinje.
(2)
V skladu s členom 13(3) Uredbe (ES) št. 1831/2003 je imetnik dovoljenja predlagal spremembo pogojev dovoljenja za zadevni pripravek, in sicer dodatek nove formulacije v trdni obliki z najmanjšo aktivnostjo 10 000 FYT/g. Zahtevku so bili priloženi ustrezni podporni podatki. Komisija je zahtevek poslala Evropski agenciji za varnost hrane (v nadaljevanju: Agencija).
(3)
Agencija je v svojem mnenju z dne 24. maja 2012 (3) navedla, da ni pričakovati, da bi nova formulacija encima v trdni obliki predstavljala tveganja za ciljne vrste, potrošnike in uporabnike ali okolje, ki še niso bili upoštevana, ter da je učinkovita pri najmanjši aktivnosti 10 000 FYT/g. Potrdila je tudi poročilo o analitski metodi krmnega dodatka, ki ga je predložil referenčni laboratorij, ustanovljen z Uredbo (ES) št. 1831/2003.
(4)
Pogoji iz člena 5 Uredbe (ES) št. 1831/2003 so izpolnjeni.
(5)
Izvedbeno uredbo (EU) št. 837/2012 bi bilo zato treba ustrezno spremeniti.
(6)
Ukrepi iz te uredbe so v skladu z mnenjem Stalnega odbora za prehranjevalno verigo in zdravje živali -
SPREJELA NASLEDNJO UREDBO:
Člen 1
Priloga k Izvedbeni uredbi (EU) št. 837/2012 se spremeni v skladu s Prilogo k tej uredbi.
Člen 2
Ta uredba začne veljati dvajseti dan po objavi v Uradnem listu Evropske unije.
Ta uredba je zavezujoča v celoti in se neposredno uporablja v vseh državah članicah.
V Bruslju, 17. decembra 2012

Labels: 0
3
17
6